Армысың Әз, Наурыз!

**Мақсаты:** Наурыз мерекесінің маңызы жайлы айту. Наурыз мерекесін өткізу дәстүрлерімен таныстыру. Қазақ халқының салт-дәстүрін, әдет-ғұрыпын, өсіп келе жатқан ұрпақ санасына сіңіріп ұлттық қасиеттерге баулу. Ұлыстың ұлы күні Наурыз мерекесін қарсы алу арқылы балаларды отансүйгіштік, табиғатты қорғау, еңбектің қадір-қасиетін сезіну, үлкенді сыйлау, жаман әдеттен аулақ болу, ізгі қасиеттерді бойларына сіңіру.

Зал ағаш үймен ұлттық нағышта безендірілген. Ажар әже немере қыздарымен залға кіріп мерекені бастайды.

**Жүргізуші:** Құрметті қонақтар, сүйкімді балалар, ұжымдастар! Наурыз мерекесі құтты болсын! Күлімдеген көктеммен бірге қазақ даласына жаңа-жыл келді. Әр адам келер жаңа жылдан үлкен үміт күтіп, ақ ниетпен, ақ тілекпен қарсы алады. Міне, біздің асыға күткен жаңа ит жылымыз табалдырықтан аттады. Бәріңізге жаңа жылы бақыт жылы, бейбіт жылы болсын! Бүгінгі «Қарлығаш» тобының «Армысың әз, Наурыз» ертеңгілігіне қош келдіңіздер!

Армысыңдар халайық

Бармысыңдар, халайық!

Наурыз тойын жұп жазбай,

Жылды қарсы алайық.

**Ән:**  «Наурыз келді далама»

**Тақпақтар:**

Жомарт мынау табиғат,

Өсіргендей бізге арнап.

Қып-қызыл боп жалындап,

Қырға өседі қызғалдақ Рамина

Бәйшешектен білеміз,

Көктем келіп қалғанын.

Мәз боламыз күлеміз,

Көрсек бүршік жарғанын. Кәусар

Наурыз келді тамаша,

Ән айтамыз таласа.

Апам-атам той-тойлап

Қуанып жүр балаша. Дарын

Кел балалар ойнайық

Наурыз тойын тойлайық

Баянды боп мереке

Қыр гүліндей жайнайық. Алихан

Наурыз гүл көктем,

Сәнді ай арайлы

Күлімдеп күн көктем

Нұр шашып қарайды. Ж.Еркеназ

Наурыз күні тұрмайық

Ән салайық, би билейік

Шаттанайық, қуанайық

Ұлттық ойын ойнайық. Б.Еркеназ

**Жүргізуші:** Келе жатыр жылымыз,

Мейрамдаймыз мұны біз.

Халқы сүйген мейрамды

Қарсы алайық Наурызды.

(Ару көктем музыкамен ортаға келеді) Өлең оқиды.

**Жүргізуші:** Рахмет Ару көктем, біздің қыздарымыз сіздің әсем гүлдеріңізбен «Гүлдер» биін тарту етеді.

**Би:** «Гүлдер»

Арпа, бидай тары бар

Қатық, малта тағы бар.

Ішілетін жейтіннің

Бұл көжеде бәрі бар. Азамат

Бата беріп атамыз,

Бата беріп, апамыз

Тәтті болып жасалған

Наурыз дәмін татамыз. Қ.Айкөркем

Жыл басы – Наурыз мереке

Ақ нұрға әлем боянды

Наурыз тойы береке

Тіршілік жаңа оянды. Қ.Асима

Жылдың басы – Наурыз

Жердің басы – Наурыз

Мерекеге арналсын

Бүгінгі жыр әніміз. Амангүл

Еліммене жеріме

Ырысын шашқан Наурыз

Күлімдеген көктемге

Шуағын шашқан Наурыз. ЕрЕділ

Жеті түрлі дән салып

Дәм татқызған Наурыз

Жақсылық тілеп халыққа

Молшылық әкелсін Наурыз Раяна

Залға Қаңбақ шал келеді. Армысыздар ағайындар! Осы мен қайда келдім?

**Жүргізуші**: Амансызба, ата! Жолыңыз болсын!

Қаңбақ шал: Аумин, балам. Осы балабақшада Наурыз тойы болып жатыр дегенді естіп, бір топ қонақтар болып шығып едік, ішінде өнерпаздар да жеткілікті, басқа ертегілердің кейіпкерлері де бар. Содан алай-дүлей жел тұрып, мені бір құйын ұшырып ала жөнелгені. Содан көзімді ашсам сендердің араларыңда отырмын.

**Жүргізуші**: Е, ақсақал, сіз қаңбақ шал деген ата болдыңыз ғой. Онда бағытыңыз дұрыс. Наурыз тойын тойлап жатырмыз төрлетіңіз.

**Қаңбақ шал:** Әлгі жолдастарым келіп қалуы мүмкін еді...

(Осы кезде құйындатын сыпырғышын ат етіп мыстан келеді)

**Мыстан:** Әй, Қаңбақ шал! Сен меннен бұл жерге қалай келіп қалдың?

**Қаңбақ шал:** Иә, мыстеке! Тойға бір топ достарыммен бірге шығып едік...

Мені жел ұшырып әкетті де достарымнан адасып қалдым. Қазір олар да келіп қалар.

**Мыстан:** Қайдағы той?! Мыналар не бітіріп отыр? Әй, балалар тараңдар. Ешқандай той да, тамаша да болмайды. Қазір қар жауады, үйлеріңе қайтыңдар, тоңасыңдар тез-тез...

**Жүргізуші**: Мыстан әже сәл сабыр етіңіз. Сіз шатасып тұрған секілдісіз, қыс аяқталып күлімдеп көктем келді. Бізге қонақтар келуі керек.

**Мыстан:** Ешкімде келмейді (Қаңбақ шалды көрсетіп)мынаның елшілерін сиқырлап тастағанмын. Бәрі менің үлкен ұлым қара дәудің үйінде.

**Қаңбақ шал:** Не дейді мына мыстан?

**Жүргізуші**: Оларға қалай көмектессем екен?. Е, әже біреу келе жатыр

(ішке әндетіп тазша келеді)

**Тазша:** Ассалаумағалейкум халайық Жылда осылай мерекені қарсы алайық.

**Қаңбақ шал: шырағым өзіңмен орта толсын.**

**Тазша:** Е, мен елге тазша атанған, халқыма қылығымен жақын тазша боламын. Әжеке-ау, тойды бастамай неғып тұрсыз?.

**Қаңбақ шал:** Мына мыстан тойға келе жатқан қонақтардың бәрін сыйқырлап ұйықтатып тастапты. Не істерімізді білмей тұрмыз?

**Тазша бала:** (қуланып көзін қысып) Айтпақшы мыстан әже, өзіңізге мерекеге айтам деп, өлең арнап едім.

**Мыстан:** Өлеңіңде өзіңе, өзіңде өзіңе. Білем мен сендерді. Бәрің мені жек көресіңдер. Ана шалдан бастап мына балаларға дейін.

**Тазша:** Сабыр етіңіз әжетай. Алдымен тыңдап көріңіз.

О, халайық жараңдар

Әжемді кім жамандар?

Сенбесеңдер қараңдар

Келбетіне көз салсаң

Көктемнің аппақ қарындай

Оймақ ауыз күлім көз

Өзі сұлу ақылды

Сүйкімді менің әжем - ай!

Мыстан: Ой айналып кетейін тазшам, өлеңің маған жағып барады. Тіпті жүрегіме де жеткен секілді. Шыныменде сұлумынба? Қой болмас мен қонақтарымды арылтып осында жіберейін.

**Жүргізуші**: Тазша мына айлаңа мыңда бір рахмет. Осынша өнерді қайдан үйреніп алғансың. Төрлетіңіздер тойымыздың қонағы болыңыздар.

**Би**: «Тұлпарым»

**Тақпақтар:**

**Тазша:** балалар сендердің өнерлеріңді көріп менде өз өнерімді көрсеткім келіп отыр. Қанеки, ортаға ұлдар шықсын! Бұл ойын «Кім мықты?» деп аталады. Білек күшімізді сынап көрейік.

**Ән:**

**Тақпақтар:**

**Ата-анамен ойын:**

**Жүргізуші**: Халқымыз ежелден бері Наурыз тойын тойлағанда ұлттық ойындармен қызықты өткізген. Бізде ортаға баламызбен бірге «Асығым түссін әлшісінен» ойынын ойнатқымыз келіп тұр. Ортаға ата-аналардан үш әке немесе ананы шақырамыз. (ойынды өз мәресіне жеткізіп ойнатады) Балалар біз көктемнің жадырап келгенін өлеңмен жеткізсек қайтеді.

Ендеше көктем келді әнән қабыл алыңыздар!

**Ән:**  «Көктем келді»

**Әже:** Бесікке салу рәсімін жасайды.

**Жүргізуші**: Міне ойынды ойнадық, ән айтып би биледік. Мерекеміз аяқталып келеді. Аталарымыздың бірінен бата сұрайық. Құрметті қонақтар, балалар, ұжымдастар! Осымен «Армысың әз Наурыз» атты ертеңгілігіміз аяқталды. Наурыз баршамызға береке бірлік әкелсін. Әрбір жанұяда сәбилеріміздің сыңғырлаған күлкісі көбейсін. Аман-сау келесі Наурызда кездескенше күн жақсы болсын!

.